Hadrianus V

Hadrianus V (Ottobono Fieschi; 1205 või 1215 – 18. august 1276) oli paavst juulist augustini 1276. Ta oli 186. paavst. Ottobono Fieschi sündis Genovas Lavagna krahvi Teodoro Fieschi (või Tedisio) kümnelapselises peres kuuenda lapsena. Tema ema nimi oli Simona, onu Sinibaldo Fieschi sai 1243 paavstiks Innocentius IV nime all, õde Beatrice abiellus hilisema Savoia krahvi Tommasso II-ga, sugulane Alagia de' Fieschi aga abiellus Saksa-Rooma keisri Friedrich II järeltulija Moroello Malaspinaga. Fieschi asus esmalt tööle kuurias paavsti kaplanina. Ta ordineeriti diakoniks, oli Reimsi kantsler ja katedraali kapiitli ülemdiakon, Pariisi kanoonik ning Parma katedraali kapiitli ülemdiakon. Ta sai detsembris 1251 Sant' Adriano kardinaldiakoniks ja 1259 Santa Maria Maggiore kiriku ülempreestriks. Ta oli 4. maist 1265 juulini 1268 legaat Inglismaal ja pidas 1267 Northamptonis sinodi. Fieschi päästis vanglakaristusest frantsisklaste ordukindrali Giovanni da Parma, kes pidi Pariisis puhkenud teoloogiliste vaidluste pärast ametikohalt tagasi astuma. Ta lasi Trigoso lähistele rajada kloostri. Kardinal Fieschi osales 6 paavsti valimistel. Hadrianus V valiti paavstiks 11. juulil 1276 Roomas Lateraani basiilikas. Ta võttis nime Hadrianus IV järgi, kuna ta oli olnud legaat Inglismaal. Teda ei ordineeritud preestriks ega piiskopiks ning ei pühitsetud ametisse. 2.–11. juulini 1276 toimunud konklaavil osales 13 kardinali. Konklaavil osalenud kardinalid Goffredo da Alatri Riccardo Annibaldi Guillaume de Bray Uberto di Cocconato Ottobono Fieschi Pedro Julião Giovanni Gaetano Orsini Matteo Orsini Simone Paltineri Anchero Pantaléon Bertrand de Saint-Martin Giacomo Savelli Vicedominus de Vicedominis Hadrianus V tühistas esimesel valitsemispäeval 12. juulil 1276 Lyoni II kirikukogul vastu võetud konklaavi pidamise reeglid. Tema otsuse tühistas omakorda Coelestinus V 1294 ja järgmine konklaav toimus alles Bonifatius VIII valimistel. Hadrianus V saatis legaadina Viterbosse kardinal Giacomo Savelli (hilisem paavst Honorius IV), kes pidi arutama Saksa kuninga Rudolf I kroonimist Saksa-Rooma keisriks. Hadrianus V hauamonumendi valmistas skulptor Arnolfo di Cambio. Dante Alighieri süüdistas teda "Jumalikus komöödias" ahnuses. Hadrianus V suri 18. augustil 1276 Viterbos ja maeti Viterbo San Francesco alla Rocca kirikusse. Hadrianus V valitses 39 päeva. See oli lühim valitsemisaeg pärast Coelestinus IV. Hiljem on veel vähem valitsenud Pius III, Marcellus II, Urbanus VII, Leo XI ja Johannes Paulus I. Kroonik Erfurdi Peteri järgi paavst mürgitati. Anton Chroust: Ein Brief Hadrians V. "Neues Archiv der Gesellschaft für ältere deutsche Geschichtskunde" 20, 1895: 233–234. Francesco Cristofori: Le tombe dei pape in Viterbo. Siena, 1887. Rose Graham: Letters of Cardinal Ottoboni. "English Historical Review". 15, 1900: 87–120. J. N. D. Kelly: The Oxford Dictionary of Popes. 1996. Horace Kinder Mann: Innocent V. to Honorius IV., 1276 – 1287. 1968. Natalie Schöpp: Papst Hadrian V.(Kardinal Ottobuono Fieschi). Heidelberg, 1916. George Williams: Papal Genealogy: The Families And Descendants Of The Popes. 2004. Artikkel Hadrianus V kohta. (inglise keeles) Artikkel Hadrianus V kohta. (inglise keeles) 1276. aasta teine konklaav. (inglise keeles) 1276. aasta teine konklaav. (inglise keeles) Paavsti valimised 1268–1271. (inglise keeles) Artikkel II Lyoni oikumeenilisest kirikukogust. (inglise keeles) Artikkel konklaavist. (inglise keeles) Artikkel Coelestinus V kohta. (inglise keeles) Artikkel Reimsist. (inglise keeles) Artikkel Bonaventurast. (inglise keeles) Artikkel frantsisklastest. (inglise keeles) Artikkel Honorius IV kohta. (inglise keeles) Artikkel Viterbost. (inglise keeles)